Ek mag nie wees nie. Ek mag nie hier wees nie. My kinders mag nie hier wees nie. Ons mag nie trots wees nie. Nie trots op ons taal of ons kultuur of ons geskiedenis nie. Ons mag nie sing nie. Ons mag nie praat nie. Ons mag nie sê dis onregverdig of bedreigend of isolerend nie. Ons mag nie.
Ek word gesê ek moet “teruggaan waar ek vandaan kom”. Ek weet nie waarheen hulle my wil stuur nie. My voete ken nie die paaie van Europa nie, hulle ken net die rooigrond van Afrika. My stem ken nie die klanke van die woorde nie, dit ken net die taal van my moeder. Die gespartel van die vreemdheid in my mond is die gespartel van my hart in die vreemdheid van daardie lande. Ek het nie ŉ plek daar nie. Ek het nie ŉ identiteit daar nie.
Maar nou is my taal ŉ vyand. Dis ŉ vreemdeling. Dis ŉ haatlike ding, ’n ding wat uitgewurg moet word. Dit word verban uit die regering. Dit word verban uit besighede. Dit word verban uit skole. En dit word stil-stil vreemd in ons eie huise, ons eie kerke en ons eie monde. Soos daardie spreekwoordelike padda in die warm water, kom ons stadig agter hoe die kring al hoe nouer trek.
Ons veg in ons Vaderland. Ons veg vir ŉ sonkolletjie, want daar word gesê om die son vir ons toe te laat, vat die son weg van iemand anders. En ons hoort nie. Ons mag nie wees nie. Ek mag nie wees nie. Hier in die land van my vaders, in die taal van my moeder, verwag hulle dat ek moet stilbly en wegkwyn. Hier word ons vreemd. Word ons vreemdelinge. Word ons vyande. Vaderland.
Alle so so waar wat jy se en SO hartseer. Eerste gedagte wat by my opkom met die lees van ons geveg vir alles, is dat ons dalk maar net maai wat ons voorouers gesaai het. Hoeveel hartseer en pyn en swaarkry het apartheid nie vir die ontvangers daarvan gebring nie?Ek regverdig hiermee glad nie die stand van sake vandag nie, maar ons kan dit nie ignoreer nie. Die saai-en-maai beginsel is ‘n Bybelse beginsel. Ek glo God is steeds in beheer van sake en sal ons nie bo ons kragte beproef nie. Vraag is net, is ons as volk kollektief en individueel bereid om ons knie voor Hom te buig en daar te bly in totale afhanklikheid, sodat net Hy ons voorsiener is? Want Hy verseker ons dat die wat aan Hom bly vashou tot die einde wel die prys sal kry. Ek skat dit gaan oor ons harte- kan ons aan God en Sy verordinge getrou bly ten spyte van ons omstandighede?
Interessant, die verwysing na wanneer jy gebore is: Gaan SOEK die antwoorde op jou vrae hierbo by jou ouers en moontlik grootouers. Gaan VRA hulle, of hulle deel was van die 67% wat JA gese het vir jou en jou kinders se huidige tamelekie: – omdat hulle weer Springbok Rugby wou kyk..
Vra hulle dan of hulle mense soos Dr AP Treurnicht en Mnr. Jaap Marais onthou? Vra hulle – of hulle ook – soos baie destyds – gelag het vir die voorspellings van genoemde twee here oor wat die toekoms vir hul nageslag gaan inhou as hulle voortgaan met hulle ondersteuning van FW se planne?
Dit is verlore energie en bring niks om aanhoudend oor foute in die verlede te kla nie. Is dit so seker dat die wêreld ´n nee stem sou aanvaar het? Die ja stem was beslis nie die enigste fout wat gemaak was nie. Dit ís moontlik om uit foute te leer. Dink liewer vorentoe.
Heelhartig stem ek saam met die gevoel van die skrywer want ek dink elke boer voel so. Ek maak nie verskoning vir wie God die Almagtige my gemaak het nie. ‘n Wit boer, gebore in Afrika. Dit is Sy meestersplan en ek sal nooit wegskram van dit wat my volk gelewer het nie: Die goed saam met die sleg… Anders as ander volke dra ons die las nou. Ons wys nie vinger en blameer ander nie. My vraag is egter nog voor ons by menseregte uitkom wat is werklik die belangrikste? Gister of môre? Wat van die waarde van lewe? Dit is en bly die grootste wonderwerk en moet ten alle koste bewaar word. Suid-Afrika- hierin faal jy liederlik. Die agenda verras my altyd oor ons verlede en die verskille tussen wit en swart. Die sonde van lewensverlies in ons land word afgemaak tot nuus in ‘n koerant en so sommer terloops. Wat jy saai sal jy maai… Die “nuwe “ Suid-Afrika moet agslaan hierop… Apartheid is verby… In hierdie oomblik vleg jy jou eie hangtou met hoe dinge nou aangaan. Onthou een waarheid: Geen regering het die finale sê nie… maar wel God! Hy regeer en ek dra my volk op aan Hom elke dag… Wie aanhou terugkyk gaan in ‘n gat val vorentoe… Moet nooit jou skaam vir wat God jou gemaak het nie- jy het ‘n wonderlike doel!!!
Merkur my persoonlike siening is dat dit eerder gaan oor die erkenning van die fout. Sonder dit kan daar nie aanbeweeg word nie. Jy kan tog nie ‘n fout regmaak as jy nie eers erken dit is gemaak nie. Kyk maar na die kommentaar en jy sal sien daar is nog baie sulkes. Verder kan ek ook nie die wat wel voel hulle moet mense tot verantwoording roep blameer nie. Hulle het immers rede om ongelukkig te wees. Al is dit nie altyd produktief om mense teveel te herinder nie.
Ek reis baie: in Suid-Afrika en in die buiteland. Ek ontmoet oral mense van alle kleure en kulture wat Afrikaans praat en Suid-Afrika bewonder. As ek weer in Suid-Afrika kom, is ek altyd só bly, dat ek die eerste doeane beampte wil soen. Ek sê dit gewoonlik vir hulle (waarop hulle dan hartlik lag en my terugverwelkom – soms in Afrikaans!)
Ek stem met jou saam. Ek dink almal besef dit al lankal. Maar wat nou? Hoe skep ons nou n beter situasie vir ons en ons kinders en hulle kinders? Ja jy kan jou ma, pa en oupa en almal wat stemgeregtig was gaan vra, maar wat help dit jou nou? Kom ons bedink eerder planne vir die toekoms as om heeltyd op die fout van die ja-stem te hamer. Dit klink te veel soos mense wat apartheid die skuld vir alles gee…
Daar is ook natuurlik die die feit dat die wat ja gestem het baie luidkeels die res as dom en onnosel afgemaak het en sommige mense baie bitter gemaak het. Ek wil amper se dit is terugbetaling dat hulle nou die ja-stemmers openlik as dom en onnosel afmaak. Weereens nie produktief nie, maar dit is wat gebeur.
Andrea, jy is reg dat ons vir die toekoms planne moet maak. Met gelyktydige ontleding van die geskiedenis soos Johan met nie net negatiewe maar ook die positiewe aspekte.
Pragtig saamgestel Rene’. Trane stort oor my wange vir ons mense wat verneder word vir ‘n tyd in ons geskiedenis wat nou verby is. Ek bid in die oggend en in die aand vir sterk Boere harte, dat ons ‘n hardkoppige trots sal toepas wat niemand sal kan wegskeur nie. Die rooigrond van Afrika wat so lekker ruik na ‘n storm is ook vir ons bedoel. Ons voorouers het met bloed en sweet daarvoor betaal en ons sal ‘n plek moet verg waar ons trots AFRIKAANS en WIT kan wees. Die meerderheid se afguns sal dit nie vir ons gun nie. Nie in die volgende 200 jaar nie. Kyk net na Amerika, hulle kla nou nog na ‘n 148 jaar van regstellende aksie waar alles vir hulle verniet gegee word op ‘n silver skinkbord. Ek is moeg vir skaam voel, ek is moeg vir bang voel. Ek weet daar is goed in my hart terwyl ek saam met die Here wandel. Ek ken my geskiedenis en besef voute was gemaak. Hoe meer haat ek verduur as ‘n Afrikaner hoe trotser voel my siel, want ons is ‘n besonderse volk wat jy net kan kry aan die suid punt van Afrika. Ons kan self besluit hoe ons toekoms gaan lyk. Hierdie regering sal nie vir ons ‘n plek in die son laat geskiet nie. As jy nugter daarna kyk lewe ons die selfde stories uit as ons Grootouers, net met meer hulpbronne.
Russel Meiring, woordvoerder van ER24, het Dinsdag aan Maroela Media gesê Craukamp werk by ER24 se noodgevalkontaksentrum in Johannesburg. Hy is Maandagoggend vir die laaste keer by sy huis in Bloubosrand in Randburg gesien toe hy op pad was werk toe. Hy het dit nooit tot by die kantoor gemaak nie.
“Hy is vir die laaste keer deur ander inwoners gesien toe hy sy huis in ŉ wit Mercedes 230C met die registrasienommer STN 355 GP verlaat het,” het Meiring gesê.
Hy is 1,7 m lank, weeg tussen 70 en 80 kg, het grys hare en het blou oë. Hy het litteken op sy linkerwang.
Die Federasie van Beheerliggame van Suid-Afrikaanse Skole (Fedsas) het vandeesweek in ŉ verklaring gesê die nuwe beleid, wat standaarde stel vir skoolhoofde in Suid-Afrika, wat op 18 Maart vanjaar in die Staatskoerant gepubliseer is, is ŉ positiewe mylpaal vir onderwys in die land.
Paul Colditz, uitvoerende hoof van Fedsas, het gesê die organisasie is bly oor die nuwe beleid en trots op dit wat die onderwysdepartement bereik het.
“Die finale beleid oortref ons verwagtinge. Dit is weldeurdag en sal ŉ belangrike maatstaf wees vir skoolbeheerliggame wanneer aanbevelings oor kandidate vir skoolhoofde gemaak word. Dit verskaf ook duidelikheid oor die verhouding tussen ŉ skoolhoof en die skoolbeheerliggaam.”
Fedsas het ook die minister en die onderwysdepartement bedank vir die steun wat hulle aan skole bied. “ŉ Beleid soos hierdie maak dit duidelik besluite oor skoolhoofde kan nie aan vakbonde of vakbondgenote in die departement oorgelaat word nie. Onlangse mediaberigte oor die ‘verkoop’ van skoolhoofposte deur vakbonde, bevestig die integriteit van die aanstellingsproses moet bo verdenking bly.”
Geluk FEDSAS, en baie dankie vir die onbaatsugtige werk wat julle agter die skerms doen waarvan baie gewone mense geen benul het nie.
Essop Pahad, voormalige minister in die presidensie, het Dinsdag aan die Pretoriase hooggeregshof gesê hy glo nie dat die anti-apartheidsaktivis, Ahmed Timol, sy eie lewe geneem het soos ŉ vorige verhoor bevind het nie.
Boffard het gesê Timol het ŉ fraktuur op sy skedel gehad wat daarop dui dat hy moontlik breinskade opgedoen het.
Baie goeie vraag. Hulle sal seker daarvoor ook ‘n verduideliking hê – soos wat in die hemel vir hulle wag.
Was Pahad daar om te sien wat gebeur het, hoe gaan die hof bewys dat hy nie self gespring het, mors van tyd en geld
Die polisie het reeds ’n tweede verdagte in verband met die voorval in hegtenis geneem. Die 22-jarige verdagte is glo ’n Zimbabwiese burger. Die polisie het gesê hulle hoop om binnekort nog verdagtes in hegtenis te neem.